(પ્રતિનિધિ) અમદાવાદ : અમદાવાદ શહેરમાં દારૂ જુગારની બદીને ડામી દેવા માટે પોલીસતંત્ર સક્રિય હોવાનો દાવો કરવામાં આવી રહયો છે પરંતુ છેલ્લા ઘણા સમયથી શહેરમાં ખુલ્લેઆમ દેશી દારૂની હાટડીઓ ધમધમી રહી છે જેના પરિણામે પોલીસની કામગીરી ઉપર સવાલો ઉઠવા લાગ્યા છે અને લોકોમાં રોષ ફેલાયો છે ગઈકાલે નિકોલમાં મહિલાઓએ જનતા રેડ કરીને પોલીસની પોલ ખોલી નાંખી છે અને હવે નાગરિકો જાતે જ આ બદીને ડામી દેવા માટે મેદાનમાં આવ્યા હોય તેવુ ચિત્ર ઉપસી રહયું છે સોશિયલ મીડિયા પર આ મુદ્દાને લઈ પોલીસ તંત્રની ભારે ટીકા થઈ રહી છે.